ПРЕПОРЪКИ ЗА
РАЗПОЗНАВАНЕ И ПОВЕДЕНИЕ 
ПРИ ТЕРОРИСТИЧНА ЗАПЛАХА.

1. Въведение.
Тероризмът представлява сериозна заплаха за всяко общество. Както стана видно от поредицата атентати из Европа, атаката може да дойде неочаквано, а терористите да използват различни средства, като експлозиви, самоделни взривни устройства, огнестрелни оръжия, оръжия за масово поразяване, а също така и обикновени средства - автомобили, камиони и т.н. 
[bookmark: _GoBack]Най-вероятни обекти на терористично нападение са невинни граждани, елементи на критичната инфраструктура, места на събиране на голям брой хора, училища и детски градини, обекти с религиозно предназначение, обществени сгради и т.н.
Процесите на радикализация в Европа, активизацията на международния тероризъм, завръщането на чуждестранни бойци по родните им места създават услови за нарастване на терористичната заплаха за европейските държави. За това е важно както специализираните държавни службите, така и населението, да са адекватно подготвени за възможни заплахи или извършване на акт на терор. Основният приоритет на обществото трябва да е превенцията. Тя се реализира чрез дейността на специалните служби, но и чрез подготовката на населението, елементите на инфраструктурата и различните органи на централно и местно ниво. 
В случай на кризисна ситуация най-важното е да се запази самообладание и да се изпълняват указанията на компетентните органи. В повечето случаи е необходимо да се напусне по най-бързия и безопасен начин мястото и да се даде възможност на специализираните органи да извършат предвидените действия. 
Въпреки че всяка ситуация е строго индивидуална, тези препоръки ще Ви подскажат възможни начини на адекватно поведение в кризисна ситуация.
Настоящите препоръки обобщават опита и са изготвени на базата на наръчници и препоръки на редица европейски държави. 

2. Действия при нападение с огнестрелни оръжия.
Тероризмът си служи с различни способи за да постигне целите си. Както стана видно през последните години, един от тях е употребата на огнестрелни оръжия на публични места. В случай, че попаднете в подобна ситуация, следвайте следните препоръки:
2,1. Бягайте.
· Ако е възможно, избягайте.
· Има ли безопасен маршрут? 
· Преценете най-безопасните възможности. Избягайте или се скрийте.
· Избягайте, ако можете да стигнете до безопасно място без да се изложите на риск.
· Настоявайте други да Ви последват.
· Оставете вещите си.
2,2. Скрийте се.
· Ако не можете да избягате, скрийте се.
· Намерете къде да се прикриете от стрелбата.
· Не забравяйте, че ако виждате нападателя/ите, възможно е и те да ви видят.
· Прикритието не гарантира безопасността Ви. /Куршумите преминават през стъкло, тухла, дърво и метал/.
· Скрийте се от стрелбата зад носещи стени.
· Огледайте се за възможни изходи.
· Опитайте се да не се поставите в капан.
· Бъдете тихи – изключете звука на телефона си.
· Ако се скриете в друго помещение заключете и/или барикадирайте вратата.
· Отдръпнете се от вратата.
2,3. Сигнализирайте.
Обадете се на телефон 112 – Кажете на оператора всичко възможно. Ако не можете да говорите, изслушайте напътствията на оператора.
· Място – Къде се намират нападателите?
· Насоки – Къде за последно видяхте нападателите?
· Описание – Опишете нападателите – брой, характеристики, облекло, оръжия, т.н.
· Допълнителна информация – Жертви, ранени, информация за сградата, входове, изходи, заложници, т.н.
· Ако е безопасно за Вас, спрете други хора да влизат в сградата.
2,4. Реакция на действията на полицейските органи.
· Следвайте техните инструкции.
· Запазете спокойствие.
· Не правете резки движения, които могат да ги подведат.
· Дръжте си ръцете вдигнати и видими.
· Полицаите може да не могат веднага да Ви различат от нападателите. Може в първия момент да насочат оръжие към Вас и да се отнесат с подозрение.
· Органите на реда могат да Ви разпитат.
· Ще бъдете евакуирани при първата безопасна възможност.

 3. Подозрителни вещи – напътствия за гражданите.
- Не ги пипайте.
- Опитайте се да идентифицирате собственика им в непосредствена близост.
- Ако все още смятате, че е подозрителен, не се колебайте да сигнализирате. Не бъдете с нагласата, че друг ще го стори.
- Уведомете някого от персонала. Ако това е невъзможно, обадете се на 112. /Не използвайте мобилния си телефон близо до подозрителния багаж./
- Отдръпнете се на безопасна дистанция от поне 100 метра.
4. Подозрителни вещи – напътствия за служители.
4,1. Проверете дали има видими подозрителни характеристики.
· Изглежда ли обектът нарочно да е скрит?
· Има ли видими жици или батерии?
· Изглежда ли опасен?
· Повечето загубени вещи са изоставени на места, където е оживено. Попитайте околните дали са видели кой е забравил/оставил вещта.
4,2. Ако предметът изглежда опасен:
· Не го пипайте.
· Отдалечете хората от обекта. Отдръпнете се на поне 100 метра от него.
· Огледайте се къде можете да се прикриете. Стойте настрана от прозорци.
· Обадете се на  112 и уведомете висшестоящите си.
· Не използвайте радиостанции на по-малко от 15 метра от обекта.
· Не допускайте граждани в близост до района, до като не получите разрешение от полицията.
· Идентифицирайте свидетели, които да останат и да предоставят информация на полицията какво са видели.

5. Напътствия при бомбена заплаха.
Терористи могат да прибягнат до фалшиви или реални бомбени заплахи. Те целят да всеят напрежение в обществото, да навредят на бизнеса и институциите, да причинят жертви или разрушения или за да заблудят специализираните държавни органи.  В някои случаи за бомбени заплахи се известява чрез телефонно обаждане, по имейл, чрез социалните мрежи или по друг начин. В редица случаи терористите активират взривното устройство без предварително известяване.

Не подценявайте заплахата! Независимо колко абсурдна или малко вероятно може да изглежда една такава заплаха, незабавно се обадете на телефон 112. Фалшивите заплахи също са престъпление и подлежат на наказание.
В случай, че се намирате на обществено място, стриктно изпълнявайте указанията на отговорните лица.
Бомбени заплахи, които съдържат конкретна информация за мотивите и последствията са рядко срещано явление. При фалшиви сигнали трудно може да се разбере точната мотивация за деянието. Тя може да включва отмъщение, изнудване, желание за създаване на впечатление, или комбинация от тези и други мотивации. Повечето бомбени заплахи са фалшиви и целят да всеят смут и страх в обществото.
Всеки член на персонала с телефон, компютър и/или таблет потенциално може да получи известие за бомба. За това те трябва да са наясно как да процедират в подобни ситуации.

5,1. Бомбена заплаха по телефона:
· Запазете спокойствие.
· Запишете си всяка информация, която сметнете за важна.
· Ако е възможно, сигнализирайте на колега да се обади на 112, а Вие се опитайте да задържите обаждащият се максимално дълго на линията.
· Ако се вижда номерът на входящото обаждане, веднага го запишете.
· Ако информацията по телефона идва от предварително записано съобщение, запишете/запомнете всичко възможно.
· Ако заплахата е изпратена чрез СМС, не й отговаряйте и не я препращайте. Сигнализирайте на полицията и изчакайте инструкции.
· Бъдете наясно с кого във фирмата/институцията трябва да се свържете при получаване на подобна заплаха.
5,2. Ако бомбената заплаха се направи наживо.
· Опитайте се да запомните отличителните белези на човека.
5,3. Ако намерите заплахата написана на бележка или изписана на стена/врата.
· Сигнализирайте в полицията. Не пипайте нищо повече, защото това са улики.
5,4. Ако получите заплахата по електронната поща или социалните мрежи.
· Не отговаряйте на съобщението и не го препращайте.
· Запишете си адреса/потребителското име на изпратилия заплахата.
· Запазете интернет историята си. Може да помогне на полицията в разследването /7 дни преди заплахата и 48 часа след нейното получаване/.
5,5. Оценяване на риска.
Когато полицията пристигне на мястото, тя ще направи оценка на риска и ще Ви даде напътствия. За това е важно да бъде сигнализирано максимално бързо за заплахата. До момента на нейното пристигане може да се водите по следните напътствия за да направите оценка на опасността:
· Има ли серия от подобни заплахи? Ако да, какво е станало при предходните такива.
· Има ли видими съмнителни обекти около мястото, на което се твърди, че има бомба.
· Ако не е конкретизирано мястото на взривното вещество, има ли вероятност при евакуацията на хората, те в действителност да се придвижат към по-опасна зона?
5,6. Възможни действия.
Първите, които ще вземат решение как да се процедира /преди пристигането на полицията/, са хората, отговорни за управлението на обекта. 
При евакуация е важно да се ангажират хора от персонала, които са добре запознати с аварийните изходи. Трябва да има поне два сборни пункта, които да са на отстояние поне 500 метра един от друг. Желателно е тези пунктове да не включват паркинги за автомобили. Започне ли евакуация, трябва да се преустанови влизането на други хора на територията на обекта. Полицията ще даде наставления, веднага щом пристигне.
Съществуват и ситуации в които е по-безопасно хората да останат във сградата или да бъдат прибрани в нея. Ако взривното устройство е поставено до или пред сградата, евакуацията може да причини повече вреда, отколкото да помогне. За това е редно да има предварително набелязани места в самата сграда, далеч от прозорци, където да могат гражданите и служителите да се прикрият и да изчакат напътствия от полицията. Ако е неясно дали взривното устройство се намира в или извън сградата, евакуацията е по-добрата опция.
От съществена важност е редовно да се извършват учения с персонала как да се реагира в подобни ситуации. Добре е да има хора от персонала, които да са запознати със сградата и да са добре подготвени.

5,7. Контакт с медиите.
В случай на бомбена заплаха е от изключителна важност да не се разкриват детайли пред медиите или в социалните мрежи без допитване до полицията. Не трябва да се предоставя информация на медиите относно детайлите на заплахата и вземането или невземането на решение за евакуация.
Предоставянето на подобна информация може:
· Да е целта на фалшива бомбена заплаха, която да придаде достоверност на извършителя.
· Да внесе ненужна паника.
· Да се използва от извършителите при планирането на други такива деяния.
· Да мотивира имитатори.
· Да повлияе на разследването.

6. Атентатори с МПС-та натоварени с импровизирани взривни устройства.
Тези атентати имат голяма разрушителна сила. Не само взривът може да е смъртоносен, но летящи отломки също могат до предизвикат сериозни наранявания и щети.
МПС-та могат да пренасят големи количества експлозиви и сериозно да поразят целта си. Устройството в МПС-то може да бъде активирано чрез таймер или детонирано по усмотрение на атентатора, като той може да е на безопасно за себе си разстояние.
Важно е да се извършват обстойни проверки на пристигащите МПС-та. Обектът трябва да разполага и със здрави бариери в случай, че превозното средство се опита да мине през тях. Важно е и да се извършват редовни учения за реакция в такива случаи.

7. Атентатори-самоубийци.
Това е начин да се извърши бомбен атентат на конкретно място, където са се събрали много хора в даден момент. Атентаторите може да използват МПС или те самите да носят взривни устройства. Местата с най висок риск са тези, които носят символично значение, важни обекти и оживени места.
7,1. Мерки за сигурност:
· Входовете за МПС-та трябва да са на добра дистанция от сградата.
· Персоналът трябва да е обучен да се оглежда за съмнителни персони и да сигнализира.
· Да се проверява самоличността на посетителите.
· Да има постоянно видеонаблюдение.
· Необходима е повече бдителност от всички хора за лица със съмнително поведение, носещи неподходящи дрехи /палто в топло време/ или други признаци на скрит под дрехите обект. Не се притеснявайте да уведомите най-близкия представител на компетентните органи.

8. Химически, биологични и радиоактивни заплахи.
Подобни заплахи са редки, но това не ги прави по-малко опасни. Тяхната ефективност силно зависи от избрания метод и метеорологичните условия. Първите признаци на подобна атака ще включват появата на особени прахове, течности или миризми в сградата – със или без непосредствено влияние върху хората. Във всички случай на подобна атака е необходимо да се напусне мястото възможно най-бързо и  да се потърси специализирана помощ.

9. Вътрешна заплаха.
Понякога заплахите са вътрешни. Те може да идват от недоволен служител или някой със сменена самоличност. Отвътре има повече начини да се навреди – физически или върху репутацията. Рискът може да бъде намален при периодични проверки на персонала.
10. Кибер заплахи.
В 21 век една от най-големите заплахи за фирми, организации или институции е кибер заплахата. Подобни атаки може да имат сериозни последствия – загуба на данни, намаляване на ефикасността, или временно блокиране на функциите.
Управителите трябва адекватно да преценят колко привлекателна е компанията за кибер терористи и да вземат адекватни мерки за сигурност. Причините за подобна атака може да не са ясни, а нейните последствия да се забележат след време.

